[{"text_idx": "#000003", "text": "Laanet: o\u0303iguskaitseorganitel on kuritegude avastamiseks piisavalt to\u0308o\u0308riistu"}, {"text_idx": "#000004", "text": "Justiitsminister Kalle Laaneti so\u0303nul on oluline hinnata, kas siseministeeriumi plaanitavad muudatused, millega keelataks Eestis isikustamata ko\u0303nekaartide kasutamine, ta\u0308idaksid soovitud eesma\u0308rki. Lisaks on Laaneti hinnangul Eesti o\u0303iguskaitseorganitel kuritegevusega tegelemiseks juba piisavalt to\u0308o\u0308riistu."}, {"text_idx": "#000005", "text": "Reedel tutvustas veel viimast kuud siseministeeriumi sisejulgeoleku asekantsler Veiko Kommusaar ministeeriumi plaane, mis vo\u0303imaldaksid tulevikus ko\u0303nekaarte kasutada ainult isikustatult. Augustis politsei- ja piirivalve asejuhiks suunduva Kommussaare hinnangul aitaks selline muudatus va\u0308hendada kuritegevust ja aidata seda avastada."}, {"text_idx": "#000006", "text": "Justiitsminister Laanet u\u0308tles, et eelno\u0303u ta veel na\u0308inud ei ole, kuid tal tekib ku\u0308simus, mis probleemi u\u0308ritatakse selliselt lahendada ja kas see ka reaalselt nende meetmetega laheneks."}, {"text_idx": "#000007", "text": "\"Ma saan aru, et kui kasutatakse telefone kuritegelikul eesma\u0308rgil informatsiooni vahetamiseks, siis on kindlasti kergem tuvastada osapoolt, kui on isikustatud. Mis ta endaga kaasa vo\u0303ib tuua \u2013 u\u0308ks vo\u0303imalus on kindlasti musta turu tekkimine,\" ra\u0308a\u0308kis Laanet."}, {"text_idx": "#000009", "text": "Tervikuna hindab Laanet, et Eesti o\u0303iguskaitseasutustel on piisavalt vo\u0303imalusi kuritegevusega tegeleda. \"Kodanikuna, ma julgen ku\u0308ll arvata, et o\u0303iguskaitseorganitel on piisavalt to\u0308o\u0308riistakastis to\u0308o\u0308riistu, millega u\u0308htepidi ennetada ja teistpidi avastada kuritegusid,\" u\u0308tles Laanet."}, {"text_idx": "#000010", "text": "Justiitsministri so\u0303nul on u\u0308hiskonnal vaja pideva tehnoloogia arengu keskkonnas analu\u0308u\u0308sida ja kokku leppida tasakaalupunkt po\u0303hio\u0303iguste ja -vabaduste piisavas kaitsmises. Et ei piirataks inimeste vabadusi liigselt, samas pu\u0308u\u0308taks ja karistataks ka kurjategijaid."}, {"text_idx": "#000011", "text": "Justiitsministeerium algatas juuni alguses kriminaalmenetluse revisjoni, mille ka\u0308igus plaanib ministeerium koosto\u0308o\u0308s advokatuuri, prokuratuuri, kohtute, PPA ja ka u\u0308likoolidega vaadata otsa Eesti kriminaalmenetlusele, mida ei ole sisuliselt 20 aastat uuendatud."}, {"text_idx": "#000012", "text": "\"Kuidas algatatakse menetlus, kui pikad on menetlused, milline peab olema to\u0303endamiskoormus, ja pa\u0308eva lo\u0303puks ka, kas need karistused on efektiivsed inimeste mo\u0303jutamiseks o\u0303iguspa\u0308rasele ka\u0308itumisele tulevikus. See on tegelikult tervikprotsess,\" ma\u0308rkis Laanet."}, {"text_idx": "#000013", "text": "\"Kui me kogu aeg arvasime, et reaalne vangistus, u\u0308hiskonnast eraldamine, mo\u0303jutab inimesi tulevikus o\u0303iguspa\u0308rasele ka\u0308itumisele, siis me oleme jo\u0303udnud oma analu\u0308u\u0308sides sinnamaani, et reaalne vangistus, lihtsalt vangistuses olemine, va\u0308hemalt ko\u0303iki ei mo\u0303juta selliselt, nagu me u\u0308hiskonnas ootaksime,\" u\u0308tles Laanet."}, {"text_idx": "#000014", "text": "Justiitsministri so\u0303nul na\u0308itavad ministeeriumi andmed, et Eesti kolmes vanglas istuvad inimesed kipuvad va\u0308lja saades suurema to\u0303ena\u0308osusega uusi kuritegusid sooritama, kui need, keda karistatakse muud moodi. \"Me peame mo\u0303tlema alternatiivsetele karistustele, mis oleks ka maksumaksjale mo\u0303istlikum ja odavam. See peab olema see tulevik,\" ra\u0308a\u0308kis Laanet."}, {"text_idx": "#000015", "text": "Teisest ku\u0308ljest to\u0303i Laanet va\u0308lja, et samas on ka u\u0308hiskonnas inimesed, keda tulebki vo\u0303imalikult pikalt u\u0308hiskonnast isoleerida, et nad ei oleks u\u0308hiskonnale ohtlikud ja nende suhtes vo\u0303iksid kohtud saada vo\u0303imaluse rakendada pikemaid ja raskemaid karistusi."}, {"text_idx": "#000016", "text": "Lisaks vo\u0303iks Laaneti so\u0303nul to\u0308o\u0308grupp arutada, mil ma\u0308a\u0308ral saaks kohtumenetluses kasutada tehnoloogilisi to\u0308o\u0308riistu ja kasvo\u0303i suuri keelemudeleid. Vo\u0303i ka kohtunike ja kohtuotsuste avalikustamise ku\u0308simus. Na\u0308iteks kas kohtunikud vo\u0303iksid rohkem avalikult so\u0303na vo\u0303tta. Justiitsministeeriumi analu\u0308u\u0308s peaks valmima tuleva aasta suveks."}, {"text_idx": "#000017", "text": "Siseminister Lauri La\u0308a\u0308nemets u\u0308tles, et on puhkusel ja valmis ministeeriumis senini Veiko Kommusaare ka\u0308e all valmivaid kavasid kommenteerima to\u0308o\u0308le naastes."}, {"text_idx": "#000018", "text": "Laanet ja Vooglaid ja\u0308id vaenuko\u0303ne seaduse vajalikkuses eriarvamusele"}, {"text_idx": "#000019", "text": "Ka justiitsminister arvustab automaksu: eesma\u0308rgid on po\u0308o\u0308rdvo\u0303rdelises seoses"}, {"text_idx": "#000020", "text": "Oliver Laas: turvalisusest, turvateatrist ja turvapesust"}, {"text_idx": "#000021", "text": "Toimingupiirangu rikkumise klauslid vo\u0303ivad minna muutmisele"}, {"text_idx": "#000027", "text": "Otse kell 12.30: Nobeli meditsiinipreemia va\u0308ljakuulutamine"}, {"text_idx": "#000031", "text": "Soomer on Saksamaal populaarne: la\u0308heme oma va\u0308ikese smurfiga rahvale peale"}, {"text_idx": "#000032", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000033", "text": "Juhan Parts: rohepo\u0308o\u0308re ta\u0308hendaks o\u0303igusriigi allavett laskmist"}, {"text_idx": "#000036", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000038", "text": "Poolas kogunesid ku\u0308mned tuhanded inimesed opositsiooni meeleavaldusele"}, {"text_idx": "#000039", "text": "Ta\u0308nak: kui na\u0308gin teiste rehvivalikuid, siis teadsin, et keegi peab eksima"}, {"text_idx": "#000040", "text": "Briti teadur: Ukraina suur la\u0308bimurre vo\u0303ib tulla alles ja\u0308rgmisel kevadel"}, {"text_idx": "#000044", "text": "Iduettevo\u0303tetega maailma vallutama: Eesti innovatsiooni ja teadmussiirde eripa\u0308rad"}, {"text_idx": "#000046", "text": "Haapsalu fotoklubi na\u0308itab kahel na\u0308itusel rohkem kui 70 pilti"}, {"text_idx": "#000047", "text": "Vaata uuesti: muusikapa\u0308eva suur muusikama\u0308ng ETV-s"}, {"text_idx": "#000050", "text": "Dago\u0308: publik on teinekord meie lastestki noorem"}, {"text_idx": "#000051", "text": "Kristjan Port: peame ko\u0303iki maailmarekordeid natukene sinisilmselt vaatama"}, {"text_idx": "#000055", "text": "Ku\u0308mne aasta eest taassu\u0308ndinud Haapsalu fotoklubi avas kaks uut na\u0308itust"}, {"text_idx": "#000058", "text": "Slovakkia valijad otsustavad, kas riik ja\u0308a\u0308b la\u0308a\u0308nemeelseks vo\u0303i kaldub Venemaa poole"}, {"text_idx": "#000061", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]